pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เพิ่มคลินิกกัญชาทางการแพทย์ในโรงพยาบาล
วันพุธที่ 28 สิงหาคม 2562
สธ.เพิ่มคลินิกกัญชาทางการแพทย์ในโรงพยาบาล
กระทรวงสาธารณสุข เพิ่มคลินิกกัญชาทางการแพทย์ 26 แห่งเพื่อให้ผู้ป่วยเข้าถึงยากัญชาที่มีคุณภาพมาตรฐาน ปลอดภัย เตรียมอบรมพยาบาลประจําคลินิกกัญชาฯ อบรมแพทย์ เภสัชกรโรงพยาบาลชุมชน และหลักสูตร E training
กระทรวงสาธารณสุข เพิ่มคลินิกกัญชาทางการแพทย์ 26 แห่งเพื่อให้ผู้ป่วยเข้าถึงยากัญชาที่มีคุณภาพมาตรฐาน ปลอดภัย เตรียมอบรมพยาบาลประจําคลินิกกัญชาฯ อบรมแพทย์ เภสัชกรโรงพยาบาลชุมชน และหลักสูตร E training
วันนี้ (28 สิงหาคม 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังประชุมติดตามความก้าวหน้าการดําเนินงานตามนโยบายกัญชาทางการแพทย์ ว่า ขณะนี้ กระทรวงสาธารณสุข ได้เปิดบริการคลินิกกัญชาทางการแพทย์ 26 แห่ง เป็นแผนปัจจุบัน 13 แห่ง โดยโรงพยาบาลเจ้าพระยาอภัยภูเบศร สามารถผลิตน้ํามันกัญชาทางการแพทย์ได้ 1.5 แสนขวดภายในเดือนมกราคม 2563 และสามารถผลิตได้มากขึ้นตามจํานวนผู้ป่วย ส่วนคลินิกกัญชาทางแพทย์แผนไทยในโรงพยาบาลเครือข่ายแพทย์แผนไทยอีก 13 แห่ง เริ่มให้บริการในวันที่ 2 กันยายน 2562 เพื่อให้ผู้ป่วยเข้าถึงสารสกัดน้ํามันกัญชา และยาแผนไทยที่มีกัญชาปรุงผสมอยู่ ที่มีคุณภาพมาตรฐาน ปลอดภัย ผ่านการตรวจสอบจากกรมวิทยาศาสตร์การแพทย์
นายแพทย์สุขุมกล่าวต่อว่า ขณะนี้ ได้จัดทําแนวทางบริการและส่งต่อผู้ป่วยสารสกัดจากกัญชาในคลินิกกัญชาทางการแพทย์ โดยผู้ป่วยลงทะเบียน หรือ walk in จะได้รับคําปรึกษาและคัดกรองเบื้องต้นจากพยาบาล รับการตรวจวินิจฉัยโรค ประเมินความจําเป็นการใช้ยา และหากเข้าเกณฑ์จะให้ผู้ป่วยเซ็นเอกสารยินยอมการเข้าร่วมโครงการ โดยเภสัชกรจะตรวจสอบ จ่ายยาตามใบสั่งยา และให้คําแนะนําผู้ป่วย จากนั้นจะติดตามการรักษาครั้งแรกทางโทรศัพท์หรือออนไลน์ภายใน 72 ชั่วโมง และให้คําปรึกษาออนไลน์ทั้งกรณีมารับบริการ และฉุกเฉิน นอกจากนี้ ได้เตรียมจัดอบรมพยาบาลประจําคลินิกกัญชาทางการแพทย์ วันที่ 2 – 3 กันยายน และอบรมแพทย์ เภสัชกรโรงพยาบาลชุมชนครบภายในเดือนตุลาคม 2562 และจะพัฒนาหลักสูตร E training สําหรับหน่วยงานที่สนใจต่อไป
ทั้งนี้ รายงานเบื้องต้นมีผู้รับบริการในคลินิกกัญชาทางการแพทย์ที่เปิดให้บริการแล้ว 300 กว่าราย ได้รับการประเมินและจ่ายสารสกัดน้ํามันกัญชาทางการแพทย์ 76 ราย สําหรับโรคที่ใช้กัญชา ได้แก่ มะเร็งระยะสุดท้าย ลมชักและพาร์กินสันที่ดื้อต่อการรักษา ปวดตามปลายประสาท เป็นต้น
************************************** 28 สิงหาคม 2562
รัฐบาลไทย-ข่าวทำเนียบรัฐบาล-ธอส.ชวนออมเงินสร้างบุญ...เปิดบัญชีเงินฝากออมทรัพย์ทำให้คนไทยมีบ้าน
วันจันทร์ที่ 23 เมษายน 2561
ธอส.ชวนออมเงินสร้างบุญ...เปิดบัญชีเงินฝากออมทรัพย์ทําให้คนไทยมีบ้าน
ธอส.ชวนออมเงินสร้างบุญ...เปิดบัญชีเงินฝากออมทรัพย์ทําให้คนไทยมีบ้าน รับดอกเบี้ยสูงสุด 1.875% ธนาคารสมทบเพิ่ม 0.1% ของยอดเงินฝาก เข้าโครงการ ธอส. ขออาสาช่วยชุมชนสร้าง / ซ่อมที่อยู่อาศัยเพื่อผู้สูงอายุ
ธนาคารอาคารสงเคราะห์ (ธอส.) ชวนลูกค้าตอบแทนสังคมผ่านการออมเงินกับ ธอส. กับผลิตภัณฑ์ “เงินฝากออมทรัพย์ ทําให้คนไทยมีบ้าน” รับอัตราดอกเบี้ยสูงสุด 1.875% ต่อปี เปิดบัญชีเงินฝากครั้งแรกขั้นต่ํา 500 บาท สูงสุดไม่เกิน 10 ล้านบาท โดยธนาคารจะสมทบให้อีก 0.1% ของยอดเงินฝากเพื่อเข้า “โครงการ ธอส. ขออาสาช่วยชุมชนสร้าง / ซ่อมที่อยู่อาศัยเพื่อผู้สูงอายุ” เริ่มตั้งแต่บัดนี้ถึงวันที่ 15 สิงหาคม 2561 พร้อมชวนลูกค้าเปลี่ยนบัตร ATM รูปแบบแถบแม่เหล็กเป็น Vimarn card ซึ่งเป็นบัตร ATM ชิปการ์ดรูปแบบใหม่ รับฟรี!! ข้าวสารหอมมะลิ A-Rice ขนาด 1 กิโลกรัม จํานวน 1 ถุง ฟรี!!
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนให้ลูกค้าประชาชนได้มีโอกาสตอบแทนสังคมจากการมีส่วนร่วมยกระดับคุณภาพชีวิตผู้สูงอายุในชุมชน พร้อมก้าวเข้าสู่การเป็นสังคมผู้สูงอายุ (Aging Society) ล่าสุดธนาคารได้จัดทํา “เงินฝากออมทรัพย์ ทําให้คนไทยมีบ้าน” ผู้เปิดบัญชีรับอัตราดอกเบี้ย 1.40% ต่อปี ตั้งแต่วันที่เปิดบัญชีถึงวันที่ 8 พฤศจิกายน 2561 และตั้งแต่วันที่ 9 พฤศจิกายน 2561 ถึง 8 เมษายน 2562 รับอัตราดอกเบี้ย 1.875% ต่อปี อัตราดอกเบี้ยเฉลี่ยเท่ากับ 1.60% ต่อปี เปิดบัญชีเงินฝากครั้งแรกขั้นต่ํา 500 บาท และมียอดเงินฝากคงเหลือในบัญชีสูงสุดไม่เกิน 10 ล้านบาท และยังได้ร่วมเป็นส่วนหนึ่งในการตอบแทนสังคม เนื่องจาก ธอส.จะสมทบเงินจํานวน 0.1% ของยอดเงินฝากเข้า “โครงการ ธอส. ขออาสาช่วยชุมชนสร้าง / ซ่อมที่อยู่อาศัยเพื่อผู้สูงอายุ” จัดทําขึ้นเพื่อให้ความช่วยเหลือแก่ผู้สูงอายุในด้านที่อยู่อาศัยตามชุมชนต่าง ๆ ทั่วประเทศ ซึ่งตลอดระยะเวลากว่า 65 ปี ธนาคารได้ให้ความช่วยเหลือในการสร้าง / ซ่อมที่อยู่อาศัยแก่ผู้ด้อยโอกาสและผู้ยากไร้เพื่อคุณภาพชีวิตที่ดีขึ้นไปแล้วจํานวนกว่า 2,000 ราย ทั่วประเทศ ผู้ที่สนใจสามารถเปิดบัญชี “เงินฝากออมทรัพย์ ทําให้คนไทยมีบ้าน” ได้ตั้งแต่บัดนี้ ถึงวันที่ 15 สิงหาคม 2561
นอกจากนี้ ธอส. ยังขอเชิญชวนลูกค้านําบัตร ATM รูปแบบเดิมซึ่งเป็นแถบแม่เหล็ก มาเปลี่ยนเป็น Vimarn card ซึ่งเป็นบัตร ATM ชิปการ์ดรูปแบบใหม่ เพื่อเพิ่มความสะดวกและความปลอดภัยให้แก่ผู้ทําธุรกรรมผ่านตู้ ATM พิเศษ!! สําหรับลูกค้าปัจจุบันของธนาคารที่นําบัตร ATM รูปแบบเดิมมาเปลี่ยนเป็น Vimarn card หรือ ลูกค้าที่เปิดบัญชีพร้อมทําบัตร Vimarn card ภายในวันที่ 30 ธันวาคม 2561 รับฟรี!! ข้าวสารหอมมะลิ A-Rice ขนาด 1 กิโลกรัม จํานวน 1 ถุง ด่วน!! ข้าวมีจํานวนจํากัด สอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-นายกรัฐมนตรี เผยการเร่งแก้ปัญหาปากท้องประชาชน เป็นงานเร่งด่วนของรัฐบาล
วันอังคารที่ 6 สิงหาคม 2562
นายกรัฐมนตรี เผยการเร่งแก้ปัญหาปากท้องประชาชน เป็นงานเร่งด่วนของรัฐบาล
นายกรัฐมนตรี เผยการเร่งแก้ปัญหาปากท้องประชาชน เป็นงานเร่งด่วนของรัฐบาล ยืนยันการบริหารจัดการงบประมาณรายจ่ายประจําปีงบประมาณ พ.ศ. 2563 อยู่ในกรอบวงเงินงบประมาณที่กําหนดไว้ตามพระราชบัญญัติวิธีงบประมาณ พ.ศ. 2561
วันนี้ (6 สิงหาคม 2562) เวลา 12.45 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีให้สัมภาษณ์แก่สื่อมวลชนประจําทําเนียบรัฐบาลเกี่ยวกับการแก้ไขปัญหาเร่งด่วนในการดูแลปากท้องประชาชนและการแก้ไขปัญหาเศรษฐกิจว่า ขณะนี้ปัญหาเศรษฐกิจนับวันจะทวีความรุนแรงมากขึ้น ทั้งผลจากสงครามการค้าระหว่างประเทศมหาอํานาจและความมั่งคงในภูมิภาคอื่น ๆ ด้วยซึ่งกระทบต่อทั้งตลาดทุนและตลาดหลักทรัพย์ต่าง ๆรวมทั้งการบริหารจัดการน้ําและภัยแล้งปริมาณน้ําสะสมที่เก็บไว้ในเขื่อนและแม่น้ําต่าง ๆ มีจํานวนค่อนข้างน้อย จึงต้องมีการบริหารจัดการน้ําและเตรียมการเรื่องนี้ไว้ให้พร้อม ทั้งการขุดลอกคูคลองต่าง ๆ ในโครงการต่างๆ เป็นต้น
พร้อมกันนี้ นายกรัฐมนตรียังได้เปิดเผยว่า ที่ประชุมคณะรัฐมนตรีมีมติเห็นชอบร่างงบประมาณรายจ่ายประจําปีงบประมาณ พ.ศ. 2563 โดยงบประมาณดังกล่าวยังตั้งอยู่ในกรอบวงเงินเดิมคือ3,200,000 ล้านบาท เป็นการตั้งงบประมาณไว้ในลักษณะขาดดุลเช่นเดิม โดยการบริหารจัดการงบประมาณในภาพรวมอยู่ในกรอบวงเงินงบประมาณที่กําหนดไว้ตามพระราชบัญญัติวิธีงบประมาณ พ.ศ. 2561
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการบริหารกองทุนพัฒนาดิจิทัล เพื่อเศรษฐกิจและสังคม (สดช.)  ครั้งที่ 2/2560
วันจันทร์ที่ 18 ธันวาคม 2560
รอง นรม. พล.อ.อ.ประจินฯ เป็นประธานการประชุมคณะกรรมการบริหารกองทุนพัฒนาดิจิทัล เพื่อเศรษฐกิจและสังคม (สดช.)  ครั้งที่ 2/2560
ที่ประชุม สดช. ได้รับทราบระเบียบฯ ว่าด้วยการบริหารกองทุนพัฒนาดิจิทัลเพื่อเศรษฐกิจและสังคม พ.ศ. ....
เพื่อให้สอดคล้องกับยุทธศาสตร์การส่งเสริมศรษฐกิจดิจิทัลตามนโยบายของรัฐบาล
วันนี้ (18 ธันวาคม 2560) เวลา 09.00 น. ณ ห้องประชุม 2503 ตึกบัญการ 2 ทําเนียบรัฐบาล พลอากาศเอกประจิน จั่นตอง รองนายกรัฐมนตรี เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 2/2560 ซึ่งสรุปสาระสําคัญของการประชุม ดังนี้
ที่ประชุมรับทราบระเบียบคณะกรรมการบริหารกองทุนพัฒนาดิจิทัลเพื่อเศรษฐกิจและสังคมแห่งชาติ ว่าด้วยการบริหารกองทุนพัฒนาดิจิทัลเพื่อเศรษฐกิจและสังคม พ.ศ. .... ซึ่งมีเนื้อหาสําคัญ แบ่งเป็น 5 หมวด ได้แก่ หมวด 1 การบริหารและการจัดการกองทุน หมวด 2 การเก็บรักษา การเบิกจ่ายเงิน และทรัพย์สิน หมวด 3 การจัดหาผลประโยชน์ หมวด 4 หลักเกณฑ์ เงื่อนไขและวิธีการส่งเสริม สนับสนุน หรือให้ความช่วยเหลือในการดําเนินการพัฒนาดิจิทัลเพื่อเศรษฐกิจและสังคมหรือการให้ทุนอุดหนุนการวิจัย และพัฒนาในเรื่องที่เกี่ยวกับการพัฒนาดิจิทัลเพื่อเศรษฐกิจและสังคม และหมวด5 การสนับสนุนการดําเนินการในภารกิจ
ที่ยังไม่มีผู้รับผิดชอบ
ทั้งนี้ ร่างระเบียบดังกล่าว กระทรวงการคลังได้พิจารณาและให้ความเห็นชอบแล้ว เมื่อวันที่ 23 พฤศจิกายน ที่ผ่านมา และปัจจุบันอยู่ในระหว่างนําเสนอนายกรัฐมนตรีเพื่อพิจารณาลงนามให้ความเห็นชอบ จากนั้นจะประกาศให้ประชาชนทราบในราชกิจจานุเบกษาต่อไป เพื่อให้เป็นไปตามนโยบายและแผนยุทธศาสตร์การส่งเสริมศรษฐกิจดิจิทัล ส่งผลให้มีการใช้เทคโนโลยีดิจิทัลได้อย่างเหมาะสมและให้เกิดประโยชน์ต่อส่วนรวมอย่างเเท้จริงต่อไป
.........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-DES เข้าร่วมพิธีสำคัญเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
วันพุธที่ 29 กรกฎาคม 2563
DES เข้าร่วมพิธีสําคัญเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
DES เข้าร่วมพิธีสําคัญเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมพิธีทําบุญตักบาตรถวายเป็นพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2563 และเข้าร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน หน้าพระบรมฉายาลักษณ์พระบาทสมเด็จพระเจ้าอยู่หัวและร่วมเปิดกิจกรรมจิตอาสา “ชีวิตวิถีใหม่ใต้ร่มพระบารมี...เราสร้างไปด้วยกัน” ณ ท้องสนามหลวง นอกจากนั้น นายพุทธิพงษ์ ปุณณกันต์ พร้อมคู่สมรส ได้ร่วมพิธีลงนามถวายพระพรเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ณ พระบรมมหาราชวัง รวมทั้งจุดเทียนชัยถวายพระพรชัยมงคล ณ ท้องสนามหลวง เพื่อแสดงความจงรักภักดี และแสดงความสํานึกในพระมหากรุณาธิคุณ เมื่อวันที่ 28 กรกฎาคม 2563
******************
รัฐบาลไทย-ข่าวทำเนียบรัฐบาล-การกดชักโครกโดยไม่ปิดฝา เสี่ยงต่อการกระจายเชื้อไวรัสโควิด-19 จริงหรือไม่ ??
วันอังคารที่ 9 มิถุนายน 2563
การกดชักโครกโดยไม่ปิดฝา เสี่ยงต่อการกระจายเชื้อไวรัสโควิด-19 จริงหรือไม่ ??
กดชักโครกโดยไม่ปิดฝา เสี่ยงต่อการกระจายเชื้อไวรัสโควิด-19 จริงหรือ ??
Q :การกดชักโครกโดยไม่ปิดฝา เสี่ยงต่อการกระจายเชื้อไวรัสโควิด-19 จริงหรือไม่??
A :จริง ควรปิดฝาชักโครกทุกครั้งก่อนกดน้ํา เพื่อป้องกันเชื้อไวรัสฯ ที่อาจฟุ้งกระจายได้
รัฐบาลไทย-ข่าวทำเนียบรัฐบาล-นายกฯ เชิญชวนพุทธศาสนิกชนทำความดีเนื่องในวันพระใหญ่ พร้อมร่วมกันอธิษฐานให้ สปป.ลาว ผ่านพ้นวิกฤตด้วยดี เตือนเดินทางวันหยุดยาวขอให้ปลอดภัย
วันศุกร์ที่ 27 กรกฎาคม 2561
นายกฯ เชิญชวนพุทธศาสนิกชนทําความดีเนื่องในวันพระใหญ่ พร้อมร่วมกันอธิษฐานให้ สปป.ลาว ผ่านพ้นวิกฤตด้วยดี เตือนเดินทางวันหยุดยาวขอให้ปลอดภัย
นายกรัฐมนตรี เชิญชวนพุทธศาสนิกชนทําความดีเนื่องในวันพระใหญ่ พร้อมร่วมกันอธิษฐานให้ สปป.ลาว ผ่านพ้นวิกฤตด้วยดี เตือนเดินทางวันหยุดยาวขอให้ปลอดภัย
วันนี้ (27 กรกฎาคม 2561) พลเอก ประยุทธ์ จันทร์โอชา นายกรัฐมนตรี เชิญชวนพุทธศาสนิกชนทําบุญ รักษาศีล ฟังธรรม ละเว้นจากอบายมุขทั้งปวงเนื่องในโอกาสวันอาสาฬหบูชาและเข้าพรรษา รวมทั้งอบรมสั่งสอนลูกหลานให้รู้จักศึกษาเรียนรู้พระธรรมคําสั่งสอนและแนวทางการดําเนินชีวิตที่ถูกต้อง เพื่อให้เกิดความสุขที่แท้จริง ไม่ยึดติดกับสิ่งนอกกายจนเกินพอดี
นอกจากนี้ รัฐบาลยังได้กําหนดให้วันเข้าพรรษาของทุกปีเป็นวันงดดื่มสุราแห่งชาติ จึงอยากให้พี่น้องประชาชนใช้โอกาสนี้งดดื่มสุราตลอดห้วงเวลา 3 เดือน หรือตลอดชีวิต ซึ่งจะถือเป็นมหากุศล หากหลีกเลี่ยงไม่ได้ก็ขอให้ดื่มอย่างมีสติ รวมไปถึงการงดสูบบุหรี่ด้วย โดยเชื่อว่าถ้าทุกคนทําได้ก็จะทําให้ชีวิตดีขึ้นอย่างแน่นอน
"นายกฯ กล่าวว่า ในช่วงที่ผ่านมาประเทศไทยมีเหตุการณ์วิกฤตเกิดขึ้นหลายอย่าง แต่เพราะความร่วมมือร่วมใจ ความเข้าใจและเห็นอกเห็นใจกัน ก็ช่วยทําให้ปัญหาอุปสรรคต่าง ๆ คลี่คลายไปในทางที่ดี พร้อมทั้งอยากให้คนไทยทุกคนใช้ช่วงเวลานี้ร่วมกันอธิษฐานให้เหตุการณ์น้ําท่วมใน สปป.ลาว ซึ่งเป็นเพื่อนบ้านที่ใกล้ชิดของเรา ผ่านไปได้ด้วยดีโดยเร็วที่สุด"
นายกรัฐมนตรีได้เน้นย้ําด้วยว่า สุดสัปดาห์นี้มีวันหยุดยาวติดต่อกัน 4 วัน จึงขอให้พี่น้องประชาชนที่เดินทางไปทําบุญหรือพักผ่อนกับครอบครัวตามสถานที่ต่าง ๆ ใช้ความระมัดระวังในการขับรถ ดูแลกันและกันเพื่อให้ทุกคนปลอดภัยและมีความสุข โดยได้กําชับให้เจ้าหน้าที่ทุกฝ่ายคอยช่วยอํานวยความสะดวก และสอดส่องดูแลประชาชนอย่างเต็มที่ด้วย
------------------------------------------------
รัฐบาลไทย-ข่าวทำเนียบรัฐบาล-‘บิ๊กอู๋’ พร้อมลงพื้นที่หนองคาย โคราช ตรวจศูนย์ OSS ตามแผนตรีเทพ
วันศุกร์ที่ 9 กุมภาพันธ์ 2561
‘บิ๊กอู๋’ พร้อมลงพื้นที่หนองคาย โคราช ตรวจศูนย์ OSS ตามแผนตรีเทพ
รมว.แรงงาน ลงพื้นที่หนองคาย นครราชสีมา ตรวจติดตามผลการดําเนินงานของศูนย์บริการเบ็ดเสร็จ (OSS) และศูนย์แรกรับเข้าทํางานและสิ้นสุดการจ้าง เน้นย้ําบริการประชาชนด้วยความใส่ใจ รวดเร็ว เป็นมาตรฐานสากล
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงานเปิดเผยว่า วันที่ 12 กุมภาพันธ์นี้พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานและคณะจะลงพื้นที่จังหวัดหนองคายและนครราชสีมา เพื่อตรวจติดตามผลการดําเนินงานของศูนย์บริการเบ็ดเสร็จ (One Stop Service : OSS) จังหวัดหนองคาย และศูนย์แรกรับเข้าทํางานและสิ้นสุดการจ้าง จังหวัดหนองคาย หลังจากนั้น จะลงพื้นที่ตรวจติดตามผลการดําเนินงานของศูนย์บริการเบ็ดเสร็จ (One Stop Service : OSS) จังหวัดนครราชสีมา
นางเพชรรัตน์ฯกล่าวต่อว่า การลงพื้นที่ในครั้งนี้รัฐมนตรีว่าการกระทรวงแรงงาน จะตรวจติดตามข้อสั่งการที่ได้มอบหมายไว้ เมื่อวันที่ 15 ธันวาคม 2560 โดยให้ดําเนินการจัดระบบบูรณาการทํางานร่วมกับสํานักงานกงสุล กระทรวงการต่างประเทศ สํานักงานตรวจคนเข้าเมือง เพื่อทราบจํานวนผู้ที่จะเข้ามาขอรับบริการล่วงหน้า มีช่องทางการประสานงานกระชับชัดเจน ซึ่งในการบริการประชาชน รัฐบาลเน้นเรื่องระยะเวลาในการบริการประชาชน ให้ดําเนินการด้วยความรวดเร็ว เป็นมาตรฐานสากล จัดเตรียมสถานที่ให้มีความสะอาด สะดวก จัดเจ้าหน้าที่ดูแลด้วยความใส่ใจ เกิดความสุขแก่ผู้รับบริการ
“ทั้งนี้ รัฐมนตรีว่าการกระทรวงแรงงาน เน้นย้ําให้ความสําคัญกับกระบวนการขั้นตอนต่าง ๆ ของทุกศูนย์ฯ เพื่อให้สามารถจดทะเบียนแรงงานต่างด้าว พิสูจน์สัญชาติ และออกใบอนุญาตทํางาน เสร็จสิ้นภายในเวลาที่กําหนด ขอความร่วมมือนายจ้าง/ผู้ประกอบการ เร่งนําลูกจ้างต่างด้าวมาดําเนินการ ภายในระยะเวลาที่กําหนด ซึ่งจะไม่มีการขยายเวลาออกไปอีกแล้ว” โฆษกฯ แรงงาน กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
9 กุมภาพันธ์ 2561
รัฐบาลไทย-ข่าวทำเนียบรัฐบาล-กระทรวงยุติธรรม ร่วมมือกับหน่วยงานที่เกี่ยวข้อง หาแนวทางช่วยเหลือประชาชนให้เข้าถึงงานบริการโครงสร้างพื้นฐานของรัฐ
วันพุธที่ 24 มกราคม 2561
กระทรวงยุติธรรม ร่วมมือกับหน่วยงานที่เกี่ยวข้อง หาแนวทางช่วยเหลือประชาชนให้เข้าถึงงานบริการโครงสร้างพื้นฐานของรัฐ
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะกรรมการประสานงาน และช่วยเหลือประชาชนให้เข้าถึงงานบริการโครงสร้างพื้นฐานของรัฐ (คปช.) ครั้งที่ ๑/๒๕๖๑
ในวันพุธที่ ๒๔ มกราคม ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะกรรมการประสานงาน
และช่วยเหลือประชาชนให้เข้าถึงงานบริการโครงสร้างพื้นฐานของรัฐ (คปช.) ครั้งที่ ๑/๒๕๖๑
เพื่อให้กระทรวงยุติธรรมได้พัฒนาขีดความสามารถในการบริการประชาชน
เสริมสร้างหลักประกันความยุติธรรม โดยยึดประชาชนเป็นศูนย์กลาง
รวมทั้งเชื่อมโยงประสานงานร่วมกันระหว่างหน่วยงานและส่วนราชการที่เกี่ยวข้อง เพื่อช่วยเหลือประชาชน
ที่ได้รับความเดือดร้อนหรือได้รับผลกระทบให้สามารถเข้าถึงงานบริการของรัฐได้อย่างมีประสิทธิภาพมากขึ้น
โดยมีผู้แทนจากกระทรวงการพัฒนาสังคมและความมั่นคงของมนุษย์ กระทรวงดิจิทัลเพื่อเศรษฐกิจและสังคม
กระทรวงแรงงาน กระทรวงสาธารณสุข กระทรวงศึกษาธิการ กระทรวงมหาดไทย
สํานักงานตํารวจแห่งชาติ และหน่วยงานสังกัดกระทรวงยุติธรรม เข้าร่วมประชุมฯ
รองปลัดกระทรวงยุติธรรม กล่าวว่า จากการนําเสนอภารกิจหลักการให้บริการประชาชน
ในความรับผิดชอบของหน่วยงานต่างๆ สามารถแบ่งกลุ่มเป้าหมายประชาชนออกเป็น ๔ กลุ่ม ได้แก่
กลุ่มประชาชนทั่วไป กลุ่มเสี่ยง กลุ่มบุคคลที่เข้าสู่กระบวนการยุติธรรมแล้ว และกลุ่มเหยื่อหรือผู้เสียหาย
ซึ่งจะต้องสร้างกลไกการให้ความช่วยเหลือประชาชน ด้วยการเน้นสร้างการรับรู้ข้อมูลข่าวสาร
กฎหมายที่เกี่ยวข้องหรือจําเป็นตามวุฒิภาวะหรือสภาพแวดล้อมในแต่ละพื้นที่
รวมทั้งให้การช่วยเหลือประชาชนตามสิทธิที่พึงจะได้รับไม่ว่าจะอยู่ในสถานะใดก็ตามอย่างเท่าเทียม
พร้อมกับสร้างเครือข่ายเชื่อมโยงข้อมูลและประสานงานร่วมกันระหว่างหน่วยงานต่างๆ ที่เกี่ยวข้อง
บูรณาการการทํางานให้ประชาชนสามารถเข้าถึงงานบริการโครงสร้างพื้นฐานของรัฐอย่างสะดวกรวดเร็วมากยิ่งขึ้น
รัฐบาลไทย-ข่าวทำเนียบรัฐบาล-“กยศ. ชี้แจงกรณีผู้ค้ำประกันร้องเรียน”
วันพุธที่ 27 กุมภาพันธ์ 2562
“กยศ. ชี้แจงกรณีผู้ค้ําประกันร้องเรียน”
จากกรณีที่มีผู้ค้ําประกัน ได้โพสต์ร้องเรียนทางเฟสบุคส่วนตัวว่า ถูกยึดบ้านหลังจากเคยไปค้ําประกันเงินกู้ยืม กยศ. ให้กับลูกของเพื่อนที่ไม่ยอมชําระหนี้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากกรณีที่มีผู้ค้ําประกัน ได้โพสต์ร้องเรียนทางเฟสบุคส่วนตัวว่า ถูกยึดบ้านหลังจากเคยไปค้ําประกันเงินกู้ยืม กยศ. ให้กับลูกของเพื่อนที่ไม่ยอมชําระหนี้ นั้น กองทุนได้ตรวจสอบข้อเท็จจริงแล้ว พบว่า ผู้ค้ําประกันได้ค้ําประกันผู้กู้ยืมตั้งแต่ปี 2540 ยอดหนี้เงินกู้ 78,610 บาท ซึ่งครบกําหนดชําระหนี้ในปี 2543 แต่ผู้กู้ยืมไม่เคยติดต่อชําระหนี้จนถูกเบี้ยปรับและมีหนี้ค้างชําระ ต่อมา ผู้กู้ยืมและผู้ค้ําประกันถูกฟ้องร้องดําเนินคดีในปี 2551 โดยผู้กู้ยืมและผู้ค้ําประกันได้มาศาลและตกลงทําสัญญาประนีประนอมยอมความเพื่อผ่อนชําระเดือนละ 900 บาท ภายในระยะเวลา 9 ปี และศาลได้พิพากษาให้ผู้กู้ยืมและผู้ค้ําประกันร่วมกันผ่อนชําระหนี้ดังกล่าว แต่ผู้กู้ยืมก็ไม่ได้ชําระหนี้ตามสัญญา จนกระทั่งในปี 2560 กองทุนจึงได้ดําเนินการสืบทรัพย์บังคับคดีทั้งผู้กู้ยืมและผู้ค้ําประกัน ปรากฏว่าไม่พบทรัพย์ของผู้กู้ยืม แต่พบทรัพย์ของผู้ค้ําประกันซึ่งเป็นบ้านพร้อมที่ดิน กองทุนจึงจําเป็นต้องยึดทรัพย์ของผู้ค้ําประกัน ซึ่งหลังจากการยึดทรัพย์แล้วผู้ค้ําประกันได้ตกลงทําบันทึกข้อตกลงไกล่เกลี่ยข้อพิพาทชั้นบังคับคดี เพื่อชะลอการขายทอดตลาดและงดการบังคับคดีไว้ชั่วคราว โดยผู้ค้ําประกันขอผ่อนจ่ายเดือนละ 6,335 บาท จํานวน 20 งวด จากยอดหนี้ค้างชําระทั้งสิ้น 126,670.86 บาท ซึ่งในขณะนี้กองทุนได้รับทราบจากผู้ค้ําประกันว่าผู้กู้ยืมได้ติดต่อมาเพื่อร่วมรับผิดชอบหนี้สินแล้ว โดยจะร่วมกันผ่อนชําระหนี้ให้กับกองทุน หลังจากนั้นผู้กู้จะไปชําระหนี้ในส่วนที่ผู้ค้ําประกันได้ชําระแทนไปก่อน
อย่างไรก็ตาม กองทุนขอชี้แจงว่า ก่อนที่จะมีการบังคับคดีกองทุนพยายามที่จะติดต่อกับผู้กู้ยืมทั้งทางจดหมายและทางโทรศัพท์ และได้ดําเนินการตามขั้นตอนติดตามหนี้จากผู้กู้ยืมมาโดยตลอด แต่เนื่องจากหมายเลขโทรศัพท์ของผู้กู้ยืมไม่สามารถติดต่อได้ อีกทั้งสืบทรัพย์ผู้กู้ยืมไม่พบและไม่มีชื่อผู้กู้อยู่ในระบบหักเงินเดือน ทําให้กองทุนไม่สามารถหักเงินเดือนได้ และเมื่อมีการตั้งเรื่องบังคับคดีดังกล่าวแล้ว กองทุนได้ส่งจดหมายร่วมกับสํานักงานบังคับคดีจังหวัดเชียงใหม่ จัดโครงการไกล่เกลี่ยในชั้นบังคับคดีซึ่งได้ส่งจดหมายเชิญผู้กู้ยืมและผู้ค้ําประกันเพื่อให้มาไกล่เกลี่ยแต่ผู้กู้ยืมและผู้ค้ําประกันไม่ได้มาเข้าร่วมโครงการ กองทุนจึงมีความจําเป็นต้องดําเนินการตามกฎหมายโดยยึดทรัพย์ของผู้ค้ําประกันก่อนที่คดีจะขาดอายุความ เพื่อป้องกันไม่ให้เกิดความเสียหายเนื่องจากเงินกู้ยืมเป็นเงินงบประมาณแผ่นดินที่มาจากภาษีของประชาชน
ทั้งนี้ กองทุนจึงขอฝากเรื่องการค้ําประกันการกู้ยืมใดๆ ขอให้ผู้ค้ําประกันตระหนักว่าจะเป็นภาระผูกพันทางกฎหมาย และขอฝากถึงผู้กู้ยืมให้ชําระหนี้เป็นปกติ เพื่อไม่ให้ถูกฟ้องร้องจนเดือดร้อนถึงผู้ค้ําประกัน ซึ่งส่วนใหญ่จะเป็นบิดามารดา และญาติๆ เพราะหากค้างชําระเป็นระยะเวลานานจะทําให้เกิดเบี้ยปรับ กองทุนขอให้ผู้กู้ยืมรุ่นพี่ทุกท่านมีจิตสํานึกความรับผิดชอบในการชําระคืนเงินกู้ยืมเพื่อการศึกษา เพื่อเป็นทุนหมุนเวียนส่งต่อโอกาสทางการศึกษาให้แก่รุ่นน้องต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนกรณีคณะผู้แทนองค์การความร่วมมืออิสลาม (OIC) เยี่ยมชมพื้นที่ 3 จังหวัดชายแดนภาคใต้
วันอังคารที่ 27 กุมภาพันธ์ 2561
นายกรัฐมนตรีแถลงต่อสื่อมวลชนกรณีคณะผู้แทนองค์การความร่วมมืออิสลาม (OIC) เยี่ยมชมพื้นที่ 3 จังหวัดชายแดนภาคใต้
นายกรัฐมนตรีแถลงต่อสื่อมวลชนกรณีคณะผู้แทนองค์การความร่วมมืออิสลาม (OIC) เยี่ยมชมพื้นที่ 3 จังหวัดชายแดนภาคใต้
วันนี้ (27 กุมภาพันธ์ 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ตอบคําถามจากสื่อมวลชนภายหลังการประชุมคณะรัฐมนตรี กรณีคณะผู้แทนองค์การความร่วมมืออิสลาม (OIC) เยี่ยมชมพื้นที่ 3 จังหวัดชายแดนภาคใต้ ว่า รัฐบาลยินดีสร้างความเข้าใจต่อองค์การความร่วมมืออิสลาม (OIC) ให้เข้าใจว่า ประเทศไทยมีการแก้ไขปัญหาอย่างสันติวิธี พร้อมเน้นย้ําว่ารัฐบาลไทยให้ความสําคัญในการส่งเสริมความสมัครสมานระหว่างผู้นับถือศาสนาพุทธและอิสลาม ซึ่งทุกศาสนามีสิทธิเสมอภาคภายใต้กฎหมายและหลักการปฏิบัติของสังคมอย่างเท่าเทียม นอกจากนี้ รัฐบาลได้แก้ไขปัญหาในพื้นที่ชายแดนใต้โดยส่งเสริมการพัฒนาในพื้นที่ เพื่อให้พื้นที่ชายแดนใต้เกิดความสงบสุขอย่างยั่งยืน
********************
รัฐบาลไทย-ข่าวทำเนียบรัฐบาล-ยุติธรรม ประชุมคณะกรรมการราชทัณฑ์ เพื่อพิจารณาร่างกฎกระทรวงฯ
วันจันทร์ที่ 30 เมษายน 2561
ยุติธรรม ประชุมคณะกรรมการราชทัณฑ์ เพื่อพิจารณาร่างกฎกระทรวงฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการราชทัณฑ์ ครั้งที่ ๒/๒๕๖๑
ในวันจันทร์ที่ ๓๐ เมษายน ๒๕๖๑ เวลา ๑๑.๐๐ น.
ณ ห้องประชุมกระทรวงยุติธรรม ๑ อาคารราชบุรีดิเรกฤทธิ์ ชั้น ๙ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมคณะกรรมการราชทัณฑ์ ครั้งที่ ๒/๒๕๖๑
โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พ.ต.อ.ดร.ณรัชต์ เศวตนันทน์ อธิบดีกรมราชทัณฑ์ รองอธิบดีกรมราชทัณฑ์ ผู้แทนสํานักงานอัยการสูงสุด ผู้แทนกระทรวงมหาดไทย ผู้แทนกระทรวงแรงงาน
ผู้แทนกระทรวงศึกษาธิการ ผู้แทนกระทรวงสาธารณสุข ผู้แทนกระทรวงพัฒนาสังคมและความมั่นคงของมนุษย์
ผู้แทนสํานักงานคณะกรรมการสิทธิมนุษยชนแห่งชาติ ผู้แทนศาลยุติธรรม
ผู้แทนสํานักงานตํารวจแห่งชาติ และข้าราชการ เจ้าหน้าที่ที่เกี่ยวข้องเข้าร่วมประชุมฯ
เพื่อพิจารณาร่างกฎกระทรวงออกตามความในพระราชบัญญัติราชทัณฑ์ พ.ศ.๒๕๖๐ การแต่งตั้งคณะอนุกรรมการ
เพื่อพิจารณาวินิจฉัยการพักการลงโทษ การแต่งตั้งคณะอนุกรรมการเพื่อพิจารณาวินิจฉัยลดวันต้องโทษจําคุก
และการแต่งตั้งคณะอนุกรรมการเพื่อพิจารณาคัดเลือกนักโทษเด็ดขาดที่จะสั่งออกไปทํางานสาธารณะ
ทั้งนี้ ในที่ประชุมมีข้อสังเกตในการปรับเปลี่ยนชื่อเรียกระดับชั้นนักโทษเด็ดขาด
จากชั้นเลว เปลี่ยนเป็น ชั้นต้องปรับปรุง ชั้นเลวมาก เปลี่ยนเป็น ชั้นต้องปรับปรุงมาก
เพื่อเป็นการไม่ตอกย้ําความผิดพลาดของนักโทษ ทั้งยังให้กําลังใจเชิงจิตวิทยาในการที่จะให้นักโทษ
ปรับเปลี่ยนพฤติกรรม และพฤตินิสัยให้กลับมาเป็นคนดีของสังคมต่อไป
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ปัญหาคนล้นคุก เป็นปัญหาที่ต้องเร่งแก้ไข
เร่งคิดวิธีการแก้ปัญหาตั้งแต่ต้นทาง แม้ว่างานของราชทัณฑ์จะเป็นงานที่อยู่ปลายทางแล้วก็ตาม
โดยเน้นเผยแพร่ทําความเข้าใจกับประชาชนทุกกลุ่ม รวมทั้งการเปลี่ยนวิธีการดูแลคนที่พลาดพลั้งได้ปรับตัว
และมีโอกาสในการทําประโยชน์มากขึ้น ซึ่งสังคมก็ต้องเปิดโอกาสให้คนเหล่านี้ด้วย พร้อมกับการพัฒนาควบคู่กันไป
นอกจากนี้ ขอให้เพิ่มเครือข่ายในการบูรณาการทํางานร่วมกับกรมราชทัณฑ์
เพื่อเพิ่มศักยภาพในการทํางานให้มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-รองนายกรัฐมนตรีร่วมงานวิ่งการกุศลสมทบโครงการ”ก้าวคนละก้าว”ของตูน บอดี้สแลม
วันอาทิตย์ที่ 24 ธันวาคม 2560
รองนายกรัฐมนตรีร่วมงานวิ่งการกุศลสมทบโครงการ”ก้าวคนละก้าว”ของตูน บอดี้สแลม
รองนายกรัฐมนตรีร่วมงานวิ่งการกุศลสมทบโครงการ”ก้าวคนละก้าว”ของตูน บอดี้สแลม
เมื่อเวลา 06.00 น. วันนี้(24 ธ.ค.60) พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ได้เป็นประธานเปิดงานและร่วมวิ่งการกุศลมินิมาราธอน โครงการ”ก้าวหนึ่ง ณ เมืองโบราณ เพื่อโครงการก้าวคนละก้าว” ณ เมืองโบราณ สมุทรปราการ จังหวัดสมุทรปราการ เพื่อระดมทุนช่วยเหลือจัดหาอุปกรณ์ทางการแพทย์ 11 โรงพยาบาลทั่วประเทศในโครงการ”ก้าวคนละก้าว”ของตูน บอดี้สแลม โดยมีนายชาติชาย อุทัยพันธ์ ผู้ว่าราชการจังหวัดสมุทรปราการ พลตํารวจโท วรศักดิ์ นพสิทธิพร ผู้ช่วยรัฐมนตรีประจําสํานักนายกรัฐมนตรี และพี่น้องประชาชนเข้าร่วมวิ่งการกุศลครั้งนี้เป็นจํานวนมาก
——————-
กลุ่มประชาสัมพันธ์และเผยแพร่ สํานักโฆษก
ข่าวโดย พลอากาศเอก มณฑล สัชฌุกร โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ หารือร่วมกับคณะผู้บริหารสภาอุตสาหกรรมจังหวัดชลบุรี
วันพฤหัสบดีที่ 20 กุมภาพันธ์ 2563
รองปลัดฯ ภานุวัฒน์ หารือร่วมกับคณะผู้บริหารสภาอุตสาหกรรมจังหวัดชลบุรี
นายภานุวัฒน์ ตริยางกูรศรี รองปลัดกระทรวงอุตสาหกรรม ให้การต้อนรับ คณะผู้บริหารสภาอุตสาหกรรมจังหวัดชลบุรี เพื่อเข้าชี้แจงวัตถุประสงค์การจัดงาน EEC SUSTAINABLE INDUSTRY 2020 Episode I : Empowering to transform Business & Energy ณ ห้องประชุม อก. 2 ชั้น 3
เมื่อวันที่ 18 กุมภาพันธ์ 2563 นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายสุระ เพชรพิรุณ ผู้ตรวจราชการกระทรวงอุตสาหกรรม ผู้แทนจากสํานักงานอุตสาหกรรมจังหวัดชลบุรี และผู้แทนจากศูนย์ส่งเสริมอุตสาหกรรมภาคที่ 9 กรมส่งเสริมอุตสาหกรรม ให้การต้อนรับ นายสมบูรณ์ ตรีพรเจริญ ประธานสภาอุตสาหกรรมจังหวัดชลบุรี และคณะ เพื่อเข้าชี้แจงวัตถุประสงค์การจัดงาน EEC SUSTAINABLE INDUSTRY 2020 Episode I : Empowering to transform Business & Energy เนื่องในโอกาสครบรอบ 30 ปี การบริหารงานของสภาอุตสาหกรรมจังหวัดชลบุรี ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
งาน EEC SUSTAINABLE INDUSTRY 2020 Episode I : Empowering to transform Business & Energy จัดขึ้นระหว่างวันที่ 29 – 30 เมษายน 2563 ณ ศูนย์ประชุมนานาชาตินงนุช สวนนงนุช อําเภอสัตหีบ จังหวัดชลบุรี จัดแสดงเกี่ยวกับนิทรรศการสาธิต นําเสนอผลิตภัณฑ์เครื่องมือ อุปกรณ์ที่มีเทคโนโลยีล้ําสมัยของภาครัฐและภาคเอกชน รวมทั้งการสาธิตเทคโนโลยีจากอุตสาหกรรมที่เกี่ยวข้อง เพื่อรองรับ 10 อุตสาหกรรมเป้าหมายของประเทศ ซึ่งผู้ร่วมงานจะได้รับข้อมูลและความรู้จากบริษัทผู้ผลิตโดยตรง เปิดโอกาสในการแลกเปลี่ยนเทคโนโลยีและแนวคิดในด้านการลงทุนในพื้นที่ระเบียงเศรษฐกิจพิเศษภาคตะวันออก (Eastern Economic Corridor : EEC) การจัดงานครั้งนี้ถือเป็นการช่วยกระตุ้นเศรษฐกิจของไทยและจะเป็นประโยชน์ต่อกลุ่มเป้าหมาย ได้แก่ นักลงทุน นักอุตสาหกรรม ผู้ประกอบการ Startup และประชาชนที่สนใจ